KOMISSION ASETUS (ETY) N:o 3501/88, annettu 9 päivänä marraskuuta 1988, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta



Virallinen lehti nro L 306 , 11/11/1988 s. 0038 - 0039

Suomenk. erityispainos Alue 3 Nide 27 s. 0207

Ruotsink. erityispainos Alue 3 Nide 27 s. 0207



KOMISSION ASETUS (ETY) N:o 3501/88, annettu 9 päivänä marraskuuta 1988, öljysiementen interventiota koskevista yksityiskohtaisista säännöistä annetun asetuksen N:o 282/67/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2), ja erityisesti sen 26 artiklan 3 kohdan, sekä katsoo, että intervention on sallittava tuotteiden vetäminen väliaikaisesti epätasapainoisilta markkinoilta niiden saattamiseksi sinne takaisin markkinatilanteen palauduttua tasapainoon; tämän vuoksi interventioon tarjottujen tuotteiden on oltava soveltuvia tapauksen mukaan ihmisten tai eläinten ravinnoksi, elintarvikkeiden ja rehujen radioaktiivisen saastumisen sallituista enimmäistasoista ydinonnettomuuden tai muun säteilyhätätilan jälkeen 22 päivänä joulukuuta 1987 annetussa neuvoston asetuksessa (Euratom) N:o 3954/87(3) määritellään säteilyhätätilassa noudatettava menettely niiden radioaktiivisen saastumisen tasojen määrittämiseksi, joita elintarvikkeiden ja rehujen on noudatettava, jotta niitä voitaisiin pitää kaupan; tämän vuoksi nämä tasot ylittäviä maataloustuotteita ei voida ostaa interventioon, kolmansista maista peräisin olevien maataloustuotteiden tuontiedellytyksistä T Osernobylin ydinvoimalaonnettomuuden vuoksi 30 päivänä toukokuuta 1986 annetussa neuvoston asetuksen (ETY) N:o 1707/86(4), sellaisena kuin se on viimeksi muutettuna asetuksella (ETY) N:o 624/87(5), 3 artiklassa vahvistetaan radioaktiivisuuden sallitut enimmäistasot; asetuksen (ETY) N:o 1707/86 voimassaolon päätyttyä on nämä samat tasot sisällytetty sen korvaavan neuvoston asetuksen (ETY) N:o 3955/87(6) 3 artiklaan; nämä enimmäistasot ylittäviä maataloustuotteita ei saa pitää laadultaan virheettöminä, kunnollisina ja myyntikelpoisina, on todettu, että osa yhteisön maataloustuotannosta on saastunut radioaktiivisesti eri määrin mainitun onnettomuuden seurauksena; olisikin tarkennettava, että yhteisöstä peräisin olevia, asetuksen (ETY) N:o 3955/87 3 artiklassa vahvistettuja arvoja ylittäviä maataloustuotteita ei voida ostaa interventioon, komission asetuksen N:o 282/67/ETY(7), sellaisena kuin se on viimeksi muutettuna asetuksella (ETY) N:o 2010/88(8), 3 artiklassa säädetään edellytykset, joilla öljysiemenet ostetaan interventioon; näitä edellytyksiä olisi tarkennettava; tämän vuoksi olisi mainittu asetus muutettava, säteilyhätätilasta johtuvan elintarvikkeiden radioaktiivisen saastumisen taso vaihtelee onnettomuuden ominaispiirteiden ja tuotelajin mukaan; tämän vuoksi päätös valvonnan säätämisen tarpeesta sekä valvontatoimenpiteet olisi mukautettava kuhunkin tilanteeseen ja otettava huomioon esimerkiksi alueiden ominaispiirteet, tuotteet ja kyseiset radionuklidit, ja rasvojen hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Lisätään asetuksen N:o 282/67/ETY 3 artiklan 1 kohtaan seuraava alakohta: "Interventioon tarjottuja siemeniä ei pidetä laadultaan virheettöminä, kunnollisina ja myyntikelpoisina, jos ne ylittävät yhteisön lainsäädännössä vahvistetut radioaktiivisuuden sallitut enimmäistasot. Yhteisöstä peräisin oleviin, T Osernobylin ydinvoimalaonnettomuuden seurauksena saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan tarpeellinen aika ainoastaan, jos tilanne sitä edellyttää. Tarvittaessa valvontatoimenpiteiden kesto ja laajuus määritetään asetuksen N:o 136/66/ETY 38 artiklassa säädettyä menettelyä noudattaen. (*) EYVL N:o L 371, 30.12.1987, s. 14" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä marraskuuta 1988. Komission puolesta Frans ANDRIESSEN Varapuheenjohtaja (1) EYVL N:o 172, 30.9.1966, s. 3025/66 (2) EYVL N:o L 197, 26.7.1988, s. 1 (3) EYVL N:o L 371, 30.12.1987, s. 11 (4) EYVL N:o L 146, 31.5.1986, s. 88 (5) EYVL N:o L 58, 28.2.1987, s. 101 (6) EYVL N:o L 371, 30.12.1987, s. 14 (7) EYVL N:o 151, 13.7.1967, s. 1 (8) EYVL N:o L 177, 8.7.1988, s. 19